title: Danuta Siedzikówna
text: Taksa ke Łupaszka bak pereaksat ke 1945 tere zo solelayar numazen Danuta va aalxofa zaniga koe Miłomłyn poke Ostróda yolton gu Danuta Obuchowicz dimpiyir. Wori duzatason va doevafa rujara ke taneaksat ke 1946, taksa zo dimjoayar. Titi imwugal ke 1946, Danuta va lapira ko Gdańsk gan Olgierd Christa mbi benplekuyur enide va ropes ugol di dimnariyir. To bak bata vuidara ba 20/07/1946 gan koef tumusas ardial gire zo sopeyer. Koe flint zo aliepeyer ise zo nakeyer voxe va giva icde kon dogolesik dene birgotafa kevdoevafa lyumara isu kakevexo vol djukudafuyur.